LidanRubinov/Halacha-QA huggingface dataset:
שאלה: ocd: כבוד הרב אני נערה בת 17 הסובלת מocd. ברצוני לשתף את כבוד הרב בדבר שנורא קשה לי. אני הרבה פעמים מרגישה שהתורה והמצוות הן עול בשבילי וזה דבר שנורא מצער אותי. כאשר אני מתפללת אני הרבה פעמים חוזרת על כל מילה כמה וכמה פעמים עד שארגיש שכשאמרתי את המילה היתה לי מחשבה טובה. אני כל הזמן מפחדת שהמחשבות שלי חס ו משפיעות. לא רק בתפילה זה מפריע לי. למשל כאשר לומדת אני על מצווה חדשה אין לי את החופש לחשוב על המצווה אלא אני ישר עושה. כי אני מתמלאת פחד נורא שאופף אותי ופשוט לא נותן לי מנוחה. אני מפחדת שאם לא אעשה את המצווה למשל יקרה משהו רע. חשוב לי שכבוד הרב יבין שמדובר בהפרעה(ocd) אבל איך אני נערה שסובלת מכך יכולה לעבוד את ה ככה? איך אני צריכה להתייחס לעבודת ה שלי?? איך אני יכולה להתענג על המצוות כאשר כל כך קשה לי. אני יודעת שאני צריכה להתענג על המצוות שה נתן לי ולא להפך חס ו אני כותבת מכאב ומקווה שבעז"ה תוכל להבין אותי ולעזור לי.
תשובה: הקב"ה הוא א-ל חסד ורחמים. הקב"ה ברא אותך עם ocd ובוודאי יודע שיש לך את הקושי הזה. אדרבא, האמונה שלך צריכה להיות משוחררת לגמרי מפחדים כאלה. את צריכה בתחילת כל פעולה, רק בתחילה! לומר שכל מעשיך הם לכבוד ד, ומרגע זה לפעול בנחת ובשלווה. גם לפי ההלכה אין הכרח שתהיה כוונה בכל מילה בתפילה ובברכות. צריך כוונה רק בפסוק ראשון של קריאת שמע. חשוב לכוון גם ראשונה של עמידה (ברכת אבות) אבל לא צריך לכוון בכל מילה אלא רק במשמעות הכללית של הברכה. מלבד שני מקומות אלו, אין שום הכרח שתהיה כוונה - לא במלים ולא ברעיון הכללי. בכל התפילות והברכות תתקדמי בין אם יש כוונה או לא. גם בקיום מצוות צריך רק לרצות לעבוד את ד  במעשה הזה ואין צורך בכוונות מדויקות או מפורטות. את צודקת שהמטרה היא להתענג על ד  - אין סיבה שלא תתענגי על ד  מפני שד  בוודאי מכיר את כל הקשיים ויודע את המאמץ הגדול שאת עושה ומעריך זאת, כפי שאמרו ח : "לפי הצער - השכר"    לפום צערא אגרא.
שאלה: שכר ומעשר: הי, התחלתי רק עכשיו שירות לאומי ואני לא ממש יודעת מה לעשות בעניין המשכורת, תמיד הוצאתי מעשר בעבודה גם על הכסף שקיבלתי כהחזרי נסיעות אבל עכשיו זה קצת הרבה נסיעות, אבל יש גם נסיעות שהם לא לשם עבודה אלא סתם הנאה. ויש גם את עניין האוכל, אני בדירה ומשלמים לנו כמעט כמו שאנחנו מוציאות. אז להוציא 10 אחוז בכל זאת מהכל או להוריד נסיעות ואוכל? או רק נסיעות?. מראש על המענה(: שנה טובה!
תשובה: התשובה לשאלה זו פשוטה מאוד. מהכסף שאת מקבלת תורידי את כל ההוצאות שלך על שרות לאומי (נסיעות, אוכל וכדו ), ומזה בוודאי שלא צריך להפריש מעשר. את המעשר תפרישי רק ממה שנשאר. יישר כוח גדול מאוד על נאמנותך הן לשרות והן להלכות מעשר כספים. ובהצלחה
שאלה: שמחה בזוגיות: ערב טוב, אני בת שירות בת 18 וחבר שלי בן 21 בצבא. אנחנו דתיים, ובלי קשר לשאלה- אנחנו שומרים נגיעה כמו זוג נשואים- רק בזמן נידה. לחבר שלי כבר אין את שמחת החיים שהייתה לו תמיד, מהסיפורים שהוא מספר - בעבר הוא היה מסמר הערב וכולם תמיד צחקו ממנו והוא הצליח לגרום לכולם לחייך. אנחנו יוצאים ארבעה חודשים ואני עדיין לא ראיתי את אותו הבחור שהוא מדבר עליו. חברים שלו אומרים שהוא כבר לא אותו אדם מאז שהוא איתי אבל אומרים גם שאנחנו חמודים יחד. אני החברה הראשונה שלו והוא לא יודע האם זה הגיוני שבמערכת יחסים הוא ישתנה והוא מקווה שאני לא טעות במילים אחרות. אין לי מה לענות לו. השאלה שלי היא- האם זה הגיוני שבמערכת יחסים יהיו שינויים כמו אלו? אני לא חושבת שאני גורמת לו לרע. אולי פשוט בגלל שיש לו בת זוג עכשיו משנה לו את צורת החשיבה ואז הוא פחות משוחרר?
תשובה: ב"ה, אשמח לעזור בפלפון 0527710491 דני ארגמן
שאלה: חילול שבת בשלט רחוק: בימינו ניתן לרכוש מכשירי חשמל "חכמים" שאפשר לשלוט בפעולתם מכל מקום בעולם ע"י אפליקציה שמורידים לסמארטפון. השאלה שלי היא כזאת: נניח ויש לי בבית בישראל מזגן חכם, אך אני נמצא בשבת בארה"ב. בישראל כבר נכנסה השבת, אבל בארה"ב עדיין לא, אז אני נכנס לאפליקציית השליטה ושם לב שהמזגן כבוי. מאחר שיש אנשים בביתי בארץ, אני מניח שהם שכחו להדליק את המזגן, אז אני מדליק אותי בעצמי. שוב, אצלי עדיין לא נכנסה השבת, אבל אצלם כן. 1. האם מותר בכלל לעשות דבר כזה? אם לא, למה? 2. האם מותר לבני הבית ליהנות מהמזגן בשבת? (נניח שהמזגן הוא בחדר אחד שאפשר להימנע ממנו ולא בכל הבית.)
תשובה: אתה צודק כי שאלה זו תלך ותגדל יותר ויותר בשנים הבאות, ונצטרך לקבוע את ההלכה המדויקת. לך מותר להדליק את המזגן בשלט רחוק. השאלה היא האם להם מותר ליהנות מזה. כידוע, גם ממעשה גוי שעושה משהו למען יהודי בשבת אסור ליהנות מחילול שבת ישיר, ובמקרה הזה כיוון שלך עצמך אין כל הנאה לעשות זאת, אי אפשר לומר שאתה עושה את זה למען עצמך (כמו שאנו אומרים בגוי שמתפרנס) אלא ממש למען הנאתם מחילול שבת. כאמור, האיסור אפוא אינו עליך, אלא השאלה היא האם להם מותר ליהנות מכך. התשובה לכאורה היא שלילית. זה עדיין לא מחייב אותם לצאת מהבית כי יש דינים של "הנאה הבאה לאדם בעל כורחו", והם לא ביקשו ממך לעשות זאת וכדו, אולם בשל האיסור שלהם מלכתחילה ליהנות מכך   אל תעשה זאת. ויישר כוח
שאלה: זוגיות וכיבוד הורים: אני בת 23 והכרתי בחור ממש טוב,דתי ומקסים. ההורים שלי לא רוצים אותו בטענה שהם רוצים רק אשכנזי מבוסס ובעל תואר וגם בגלל שהוא בגילי הם טוענים שלא יהיה לו מה לתת לי ואיך לפרנס אותי. (מה שלא נכון כי הוא בחור בעל שאיפות, ומתחיל ללמוד עכשיו באוניברסיטה). טוב לנו ביחד. אנחנו בזוגיות ממש טובה במשך ארבעה חודשים כמעט. הוא בא לדבר איתם והם השפילו אותי בפניו במשך 3 שעות וטרקו לי את הדלת בפנים! ואמרו לו שלא כדאי לו להיות עם משהי כמוני ושיש לי בעיות נפשיות ודברים שלא נבראו מעולם. חשוב לי לציין, שההורים שלי נותנים לי הכל. נורא אובססיבים כלפי רוצים לדעת כל הזמן מה איתי ורוצים להחליט על כל תחום בחיי. אומרים ש"אין הנחתום מעיד על עיסתו" אך אני יכולה להעיד על עצמי שאני ילדה טובה, דתייה מבית, מעולם לא עשיתי רע לאף אדם. אימי טוענת שליבי טוב מידי ושידרכו עליי בחיים ושאני צריכה להיות רעה כדי לשרוד. אימי אמרה שאחליט או שאני איתו או שאעזוב את הבית ולא אראה ממנה שקל לשלם את לימודי באוניברסיטה(אין לי אפשרויות כלכליות כרגע). ביקשתי סליחה בשביל כיפור. הם לא מודים בטעותם ולא מבקשים סליחה בחיים, מבחינת אימי היא אף פעם אינה טועה ה" נתן לה לראות נסתרות. ואבי מחזק את דעותיה ואפילו קילל אותי כהוגן. קשה לי לסלוח להם בלב שלם אחרי ההתנהגות המילולית ואפילו קצת פיזית שהתנהגו כלפי. אני מפחדת שלא אמצא בחור בדרישות של הורי וכן הם בכלל לא מעוניינים שאתחתן רק בעוד שנתיים שלוש ולא מוכנים לשמוע לדעתי. חשוב לי לציין שקרה לי מקרה דומה בעבר ולבסוף ויתרתי על הקשר. אימי איימה גם שתסע אליו ותעשה לי פאדיחות בפני המשפחה שלו. מה עליי לעשות?
תשובה: כואב לי לקרוא את מה שאת כותבת. השאלה שאת עוסקת בה היא רגישה ועדינה מאוד, ומי שאינו מכיר את הנפשות הפועלות   אינו יכול לומר דברים חתוכים. על כן, אכתוב בראשי פרקים את העקרונות, ואת תיישמי את מה שמתאים בעולמך, ואם תרצי להמשיך ולדון בשאלה זו   אשמח מאוד. א. בהלכה נאמר במפורש כי ההכרעה עם מי להינשא   אינה הכרעה של ההורים אלא של בני הזוג, ומותר לא להינשא למי שההורים רוצים, וגם להפך   מותר להינשא למי שההורים מתנגדים. ב. כמובן שחכם יותר לעבוד ביחד עם ההורים, ולנסות להגיע להסכמה על הדרך. בוודאי שעדיף שלא להסתכסך עם הורים, ובוודאי כשמדובר בהורים שעוזרים. ג. הורים אובססיביים שרוצים לקבוע כל דבר בחיי ילדיהם   עלולים בסבירות גבוהה להרוס לילדים את החיים. אף בן זוג לא ירצה להתחתן עם מי שכפופה באופן מוחלט להורים, ושההורים שלה קובעים הכל, ולצערי הייתי שותף לאין ספור סיפורי גירושין ושבירות אירוסין על נושאים אלה. מה כדאי לעשות? בראש ובראשונה, לנסות ולמצוא דרך לדבר עם ההורים, להזכיר להם את הקשר הקודם שנהרס, את האפשרות שחס ו הם הורסים לך את האפשרויות, את ההודאה שלך על מה שהם עושים למענך אבל גם את החיוניות של היותך עצמאית ובוחרת, וכדו. בנוסף, צריך לגייס דוד או דודה שקרובים להורים וקרובים אליכם   לתווך, לגשר, להאיר את העיניים של ההורים וכדו. פעמים רבות זה עוזר. אם זה ילך   הטוב ביותר. אם לא- תצטרכי יום אחד להחליט האם איזה מחיר את רוצה לשלם   את מחיר הניתוק מההורים והליכה אחר בחירתך, או כניעה וכיבוש להם. אולם עדיף שלא להגיע למקום הזה. האם עזרתי? אפשר גם להמשיך לדון בדברים. ושמחה גדולה
שאלה: זוגיות וכיבוד הורים: אני בת 23 והכרתי בחור ממש טוב,דתי ומקסים. ההורים שלי לא רוצים אותו בטענה שהם רוצים רק אשכנזי מבוסס ובעל תואר וגם בגלל שהוא בגילי הם טוענים שלא יהיה לו מה לתת לי ואיך לפרנס אותי. (מה שלא נכון כי הוא בחור בעל שאיפות, ומתחיל ללמוד עכשיו באוניברסיטה). טוב לנו ביחד. אנחנו בזוגיות ממש טובה במשך ארבעה חודשים כמעט. הוא בא לדבר איתם והם השפילו אותי בפניו במשך 3 שעות וטרקו לי את הדלת בפנים! ואמרו לו שלא כדאי לו להיות עם משהי כמוני ושיש לי בעיות נפשיות ודברים שלא נבראו מעולם. חשוב לי לציין, שההורים שלי נותנים לי הכל. נורא אובססיבים כלפי רוצים לדעת כל הזמן מה איתי ורוצים להחליט על כל תחום בחיי. אומרים ש"אין הנחתום מעיד על עיסתו" אך אני יכולה להעיד על עצמי שאני ילדה טובה, דתייה מבית, מעולם לא עשיתי רע לאף אדם. אימי טוענת שליבי טוב מידי ושידרכו עליי בחיים ושאני צריכה להיות רעה כדי לשרוד. אימי אמרה שאחליט או שאני איתו או שאעזוב את הבית ולא אראה ממנה שקל לשלם את לימודי באוניברסיטה(אין לי אפשרויות כלכליות כרגע). ביקשתי סליחה בשביל כיפור. הם לא מודים בטעותם ולא מבקשים סליחה בחיים, מבחינת אימי היא אף פעם אינה טועה ה" נתן לה לראות נסתרות. ואבי מחזק את דעותיה ואפילו קילל אותי כהוגן. קשה לי לסלוח להם בלב שלם אחרי ההתנהגות המילולית ואפילו קצת פיזית שהתנהגו כלפי. אני מפחדת שלא אמצא בחור בדרישות של הורי וכן הם בכלל לא מעוניינים שאתחתן רק בעוד שנתיים שלוש ולא מוכנים לשמוע לדעתי. חשוב לי לציין שקרה לי מקרה דומה בעבר ולבסוף ויתרתי על הקשר. אימי איימה גם שתסע אליו ותעשה לי פאדיחות בפני המשפחה שלו. מה עליי לעשות?
תשובה: מבחינת כיבוד הורים - המצווה היא לציית רק בדברים שנוגעים לצרכים של ההורים, אין מצווה לציית להורים בדברים שנוגעים לחיים שלך. לכן אין כל סיבה שתפרדי מהבחור בגלל לחץ של ההורים שלך. מבחינת המציאות שאת מתארת - יש להורים שלך כוונות טובות אבל המעשים שלהם מאוד מזיקים לך. את צריכה לחיות את החיים שלך לפי בחירתך. עם זאת הם מפעילים עליך לחצים קשים מאוד כדי להכניע אותך וקשה לך לעמוד נגדם. הפתרון הנכון הוא לא להלחם נגדם אלא להצליח להבהיר להם שהם מזיקים לך וגם לעצמם. לשם כך כדאי לך ללכת לייעוץ כל שהוא כדי ללמוד בצורה מסודרת ומדויקת כיצד להגיב כלפיהם בדרך נכונה - שאינה כניעה ואינה מלחמה. בכל אוניברסיטה יש מסגרת של יעוץ לסטונדטים כדאי לך לפנות אליהם. לחלופין את יכולה לחפש מסגרת טיפולית כלשהי. אני יודע על מכון שילה  אבל הטיפול שם כרוך בת קשה לי לומר אם נכון לספר על כך להורים שלך על הטיפול, או לא - את צריכה להחליט לפי ההכרות שלך אתם.  מכון שילה
שאלה: איך מתמודדים עם הצורך בקשר??: היי! לפני יותר מחודש נפרדתי מחבר שלי. בדרך לא דרך,ולא מרצון שלי. בשבילי הקשר הזה. היה הרבה! כי ב ה שמרנו נגיעה והכל וברגע אחד זה נגמר ועכשיו אני פשוט לא יודעת איך להתמודד עם הצורך הזה!כי אני באמ מרגישה שעכשיו זה חסר ואני לא יודעת איך למלא אותו! מקווה שתוכלו לעזור לי.
תשובה: החוסר שלך הוא ממשי. הקשר שבינו לבינה הוא צורך של ממש,  כי מה  אישה לאיש, זה טבענו ולכך נוצרנו. מעצם הטבעיות שבזה, קשר שבינו לבינה יכול להגיע למדרגות גבוהות בהרבה מקשר עם סתם חברה! וברור ברור שהקשר הזה היה הרבה עבורך. וכשדבר גדול כ"כ נלקח ממנו, בטח כשזה בדרך לא מובנת ובטח ובטח כשזה לא מבחירה שלנו, אלא אילוץ וכורח שנכפו עלינו סתם פתאום. חודש זה לא מעט זמן, והעובדה שהחוסר העצום נמשך מעל חודש, רק מחזקת את הממשות של החוסר. את מציינת שהפתרון הוא  למצוא משהו שימלא את החוסר. זה מה שיעזור לך להתמודד עם הצורך הזה. מה ממלא אותך? מה מעצים אותך? שורש החוסר הוא בבדידות שמעצם סיומו של הקשר  החוסר יתמלא ואפילו יתעצם הרבה יותר בעוד כמה שנים בעז"ה, כשתעמדי עם בחיר ליבך מתחת לחופה. בקשר של קדושה ובאהבה עצומה. ועד אז, מה אפשר לעשות? אם עדיין לא שיתפת את הסביבה שלך בקושי, כדאי לשתף אותה עכשיו. הורים, אחות או חברה טובה. שידעו שחסר לך. הם יוכלו לעזור לך למצוא רעיונות שימלאו את החוסר הזה, הגדול כל כך. לא ציינת בת כמה את  יכול להיות שללמוד על קשר של קדושה בין איש לאישה- קשר של זוגיות בריאה ואמיתית, עם מחוייבות לטווח הארוך ע"י חופה וקידושין, ימלאו לך את החסר באופן זמני בציפיה לאחד, ויעזרו לך להתמודד עם הצורך הזה בשנים שעד אז. יכול להיות שדווקא לנסות ולחשוב על הנושא כמה שפחות, לשקוע בעיסוקים אחרים- תחביבים, חברות, עבודה או התנדבות- יעזרו לך לשכוח מהצורך לזמן מה, עד שהרגשות הסוערים סביב הפרידה יפחתו ותוכלי שוב לחשוב ולהזכר בלי שהקושי יצוף ויחסר. שיהיה בהצלחה רבה!
שאלה: מחשבות זרות: אני סובלת ממחלה שנקראת ocd המתאפיינת במחשבות זרות ולא רצויות כלל הכוללות קללות ומחשבות רעות על אנשים הסובבים אותי ועל אלוקים. חשוב לי מאוד לציין שאלו מחשבות כלל לא רצוניות שגורמות לי לייסורים ולסבל רב דווקא כי אני לא רוצה בהן. קראתי מספר פעמים שהפיתרון היחידי הוא להתעלם ממחשבות אלו. אני בוטחת ואוהבת את השם עד כלות נשמתי ואני מתפללת באהבה ענקית וביראת שמיים. ביום הכיפורים עשיתי חשבון נפש עמוק עם עצמי וקיבלתי על עצמי להתעלם לשם שמיים ממחשבות אלו, להתמקד באמת שלי ובתורה ובמצוות ובאבא שבשמיים כי כל השאר לא רלוונטי והרגשתי ממש טוב, הרגשתי שהוא איתי תומך בי. בלילה שוב עלתה לי קללה כשמישהו אמר את השם של אלוקים ומאז אני משתדלת להתעלם ממנה אך לצערי הרב ברמת התחושה אני מרגישה רע, כאילו כל הצום וכל החשבון נפש היה לחינם ומצד שני אני לא רוצה ליפול למקום הזה. 2 שאלות לי ברשותך כבוד הרב, איך לנתק את הרגש מהמחשבה? גם אם אני משתדלת לא לחשוב על המחשבה מבחינת הרגש רע לא מאוד ונפשי מיוסרת. ושאלה שניה, האם אני חוטאת במחשבות אלו שכלל לא רצויות ורק מפריעות לי לעבוד את אבא שבשמיים? אם כן, איך מכפרים על כך? אודה לעזרתך כבוד הרב כי אני מרגישה שאני שניה מליפול שוב לעצבות
תשובה: כולנו חושבים מחשבות טובות ולא טובות. הרבה אנשים מרגישים לעתים מבוכה בקושי להבדיל בין המחשבות הטובות שלהם והמחשבות האחרות. ח מצאו לכך פתרון נפלא - הדיבור בקול. כאשר אדם אומר בקול הוא בוחר במחשבה שהוא רוצה בה. לכן כאשר את חושבת מחשבות או מקללת קללות במחשבות שלך את יודעת שכל עוד לא אמרת זאת בקול - אלו דברים שאין לך שליטה עליהם וגם הקב"ה (שברא אותך) יודע זאת ולא מאשים אותך. את התפילות והברכות - את האהבה כלפי ד  וקבלת מלכותו תבטאי בשפתיים, אפילו בלחש. כך תבחיני בין הדברים שאת בוחרת ובין הדברים שמתרוצצים לך בראש ואת לא בוחרת בהם - אותם לא תגידי בקול ולא בלחש. הם רעיונות שאין לך בחירה בהם. ואינך צריכה עליהם כפרה.
שאלה: תליית פירות שביעית כקישוט בסוכה: הרב, האם מותר לתלות פירות קדושים בקדושת שביעית, אוצר בית דין, כקישוט בסוכה, עם חוט מהתקרה שמכניסים אותו בהם עם מהדק מיוחד? שאול
תשובה: זו מחלוקת אחרונים מצד שאוסר את האכילה בימי החג. והגרש"ז הקל וכך נוהגים. ובתנאי שלא פוגמים כלל בפרי בהידוק וכדומה, אלא רק קושרים סביבו. וראוי לתלות פרי שאינו חצי יבש, אלא טרי, כך שגם לאחר החג יהיה ראוי לאכילה.
שאלה: ותתפלל חנה: אני בבוקר לפני שהולכת לסמינר או בכללי תמיד בבוקר לפני שאני אוכלת אני אומרת תפילות השחר.אני מוסיפה גם את ותתפלל חנה.האם מותר לדבר אחרי שאני אומרת ותתפלל חנה? הוא חלק משחרית?
תשובה: אם את מתפללת כל יום תפילת שחרית (כולל עמידה) אז אסור לך לאכול לפני כן, גם אם אמרת ברכות השחר ותפילת חנה. תכיני לעצמך כריך לארוחת עשר ותאכלי אותו אחרי התפילה. בסידורים שאני מכיר לא מצוי  תפילת חנה  לא נראה לי שזה חלק משחרית
שאלה: האם מותר לטמא את עצמי: שנה טובה הרב אדם טהור, למשל אחרי טבילת ערב יום כיפור, האם מותר לו לטמא את עצמו בכוונה סתם? יש מקורות מח לזה או רק מידה טובה?
תשובה: כמובן בהשחתת זרע הדבר אסור באופן חמור. בטומאה שלא על ידי השחתה, כגון נגיעה בבגד מלוכלך בזה, נחלקו הראשונים ועיקר הסוגיה היא מתנא דבי אליהו, ותו ס בחולין לד, וחולין ב. עיין שם בסוגיות. ועיין משנה למלך טומאת אוכלין טו י מה שהקשה מתו ס כריתות שמשמע ממנו שמותר, ועיין מה שכתב הרב זצ"ל במשפט כהן הל  שמיטה ויובל סימן פז אות ב, שגם המאן דאמר בתו ס שהתיר, הוא כשיש צורך. לכן למעשה, אם אין צורך, אין להטמא סתם. ויש עניין לטבול לטהרתך, לא רק כמידת חסידות אלא גם מצד הדברים הנ"ל. והייתם קדושים
שאלה: כשרות: האם סוכריות טאמס למניעת צרבות הן כשרות?
תשובה: יש לרכוש בטעם מנטה בלבד
שאלה: טבעונות: 1. האם מותר לאכול במסעדה טבעונית לחלוטין בארץ? בהנחה שבאוכל אין חשש לחרקים. 2. האם מוצרים טבעוניים ללא ירקות (תחליפים למיניהם) כשרים ללא השגחה? אשמח לפירוט מהם הבעיות הספציפיות, שהרי אין ענייני בשר וחלב. אציין שכל הפירות והירקות מועשרים. 3. היכן אוכל למצוא מידע כשרותי מסודר לגבי בעיות באולכ טבעוני ללא תעודת כשרות? האם כל הבעיות הן: חרקים, מעשרות והפרשת חלה?
תשובה: שאלה חשובה שאפשר לכתוב עליה ספר שלם. יש כאן כמה תשובות קודמות שבע"ה יענה על לשאלה זו.
שאלה: 7 נקיים בבעיית פוריות: רציתי לדעת האם אוכל לשמור פחות מ 7 נקיים מסיבה שזמן פוריות יוצא על תקופה זו. ידוע לי שבמקרים כאלו רבנים התירו לא לשמור 7 נקיים. מראש.
תשובה: אין כמעט מקרה מעין זה שהרפואה אינה מצליחה לסדר. לפני חיפוש קולות מפליגות יש לבדוק שינוי הוסת בדרך רפואית. גם לו יצוייר שאין לזה פתרון רפואי, אין לשנות ז נקיים אלא לפתור זאת באופן שונה. יש כמה דרכים, הדבר תלוי בכמה משתנים ולכן תפרטי זאת, אם תגיעי למצב זה.
שאלה: חבר וירטואלי כדאי או לא כדאי לי: אשמח אם אוכל להתייעץ אתכם לגבי הנושא: חבר בגיל צעיר. הכרתי בחור שגדול ממני בערך ב3 שנים.הכרתי אותו באינטרנט. ובאמת שקשה לי להפסיק לחשוב עליו. אני כל כך מפחדת לדבר איתו מבחינה של לחטוא ח"ו. ואני מתכוונת רק לדבר איתו. זאת אומרת, בפלאפון או במחשב. אנחנו אפילו לא גרים באותו מקום. ככה שאיסור נגיעה כמעט לא בא בחשבון עכשיו. ושאלתי היא בעצם למה אסור לי לדבר עם בנים בפלאפון אפילו מבלי לגעת בהם?! זה ממש קשה שלא לדבר איתו. בבקשה, אשמח לעזרה!
תשובה: לך יקרה. מציאות וירטואלית מעניינת ומאתגרת ובאמת חשוב לבחון אותה. אשרייך שאת מוכנה להתייעץ ולקבל עזרה. נראה שעולות בדברייך שתי שאלות: חבר בגיל צעיר, כדאי או לא? קשר וירטואלי, האם זה כדאי לי? איזה כיף שיש כאלה חברים?? קודם כל, כדאי לבחור הסתכלות אחרת על הסוגיה. יש סוגיות בעולם שאנו מתבוננים בהן בעיניים של אסור או מותר. את שאלתך ניתן לשאול במבט של כדאי או לא כדאי? האם זה עושה לי טוב ובונה בי, או שבעיקר שואב ולא מאפשר? קשר עם חבר בגיל צעיר יכול להיות מצמיח, מלמד ובלי לעבור על איסורים. אך לעתים, כשהקשר מגיע מוקדם מדי, כשהאישיות לא מספיק ביררה את דרכה, הקשר עלול לעצור אותנו מלהתפתח. כך שבמקום להכיר ולחשוף את מי שאני, אתחיל להתנהג כפי שחברי היה רוצה שאתנהג. בכך אני עלולה לפספס את מי שאני. לכן, כאן נכנס שיקול דעתך. האם הקשר הזה נותן לך מקום להביא את עצמך כמו שאת או שמה את מתפספסת? וירטואלי, טוב לי או רע לי? עולמנו כולו, הולך ונעשה יותר ויותר וירטואלי, בכל התחומים. לטוב ולפחות טוב. למפגש פנים מול פנים יש יתרונות וחסרונות. יש בו כנות. ממשות ותשומת לב למכלול: להבעות הפנים, למראה, למבט, לטון. התקשורת במפגש זה בנויה על נוכחות ממשית של שני הצדדים אחד מול השני. זה אמיתי יותר, וגם יכול ליצור מחויבות ונאמנות שיכולה לתרום לקשר ולשותפים בקשר. מנגד, יכול להיות שמפגש פנים מול פנים לפעמים מביך, יכול לחסום ודורש יותר השקעה. המפגש הווירטואלי מאפשר שיח שמדלג על כל מיני מחסומים כמו איך האדם נראה וכו, אך הוא גם חסר בשיח הלא מילולי שמהותי בהיכרות, כמו מבט העיניים וחיוך. כמו כן, יש משהו בשיח וירטואלי שמכניס אותנו לשיח עמוק ומשמעותי כביכול אך ללא קרקע מוצקה, ולא בהכרח מבטיח יציבות. בנוסף, השיח הווירטואלי יכול להיות אמיתי, אך גם יכול להיות כולו משחק על ידי הצד השני בלי שתדעי זאת. וכך בן רגע הכל יכול להתפוצץ כמו בלון. כך, יוצא שבשיח וירטואלי יש לך פחות שליטה על המציאות. כדאי שהבחירה פה תהיה מתוך שיקול דעת מול כל היתרונות והחסרונות. ולבחור תוך מודעות למה שאת מרוויחה אך גם מפסידה. אז מה כן? כדאי לזכור שלפנינו עוד יש עתיד. ובעז"ה החבר עוד בטוח יהיה חלק מחייך. זאת אומרת, שגם אם כרגע את בוחרת שזה פחות נכון לך, את לא תפספסי. החבר וכל הכיף והנעימות שבעניין יגיע בזמן שתחליטי שזה נכון לך. בנתיים אנחנו מציעות לך למלא את חייך בטוב שכבר סובב אותך. להשקיע בחברות, בכשרונות שלך, בעשייה משמחת, תנועת נוער ועוד. כדאי למצות את ההווה. לסיום אנחנו סומכות עליך שתבחרי נכון. שתבחני את המציאות, תהיי ערה לסיכונים ולרווחים ותכירי בתוכך לאן הקשר לוקח אותך. שימי לב שהוא מיטיב איתך ולא חלילה פוגע. שימי לב שהקשר לא בא על חשבון דברים אחרים כמו חברות, משפחה, תחביבים וחלומות אישיים שלך. מאחלות לך בחירה נכונה, אמיתית וכנה עם עצמך. אל תפחדי לבחור את שנכון לך זאת זכותך ואף חובתך. לכי עימה ודבקי בה. כאן לכל שאלה באתר או במייל: שיר shirtehori gmail.com רות ruberg188 gmail.com
שאלה: הקלטה בשבת: ברצוני לשאול אם מותר להשאיר מכשיר הקלטה(אודיו,לצורך הקלטת שיחות שמועברות בבית הכנסת) לפני שבת- במצב שהוא כבר מקליט, כך שבמוצאי שבת אוכל להשתמש בהקלטה.? או לחילופין להשתמש בתוכנה כלשהי שתשמש מעין שעון שבת כך שיקליט בשעות מסוימות- בהן מועברות השיחות, כמובן ללא מגע יד אדם, הכל באופן אוטומטי. נתנאל
תשובה: יש בנושא זה עמדות שונות בעולם הרבני. אני נוטה להחמיר בדבר, ואוסר את הדבר משתי סיבות: ראשית, אם מדובר בארץ - מדובר למעשה בהנאה מחילול שבת של יהודים, המשדרים בשבת ועובדים בשידורים אלה, ועל כן הדבר אסור. שנית, גם אם מדובר בחוץ לארץ, לדעתי חלק גדול מגזירות חכמים על שבת נועד לנתק בין השבת ובין תודעות חילולה למעשה, ואף שהתקבלה הלכה כבית הלל (משניות פרק ראשון של מסכת שבת) אין להכניס לתוך השבת את תודעת ההקלטה ודברים שנעשים ביום חול. יש עמדות מקלות יותר.
שאלה: סכך נצח: לרב! שנה שעברה קנינו סכך נצח משתי חברות : עלי סכך-כתוב על הכיסוי שזה בהכשר בד"צ העדה החרדית לא כתוב ירושלים, ולא ראיתי תעודה, רק על הכיסוי עוד כתובשזה עבר חיטוי נגד מזיקים. החברה השנייה - גדנסקי סכך" שלמה המלך" כתוב באישור בד"ץ העדה. החרדית ירושלים. א אפשר לסכך (מצד הכשרות )? ב יכולה להיות בעיה של חרקים?. וחג שמח!
תשובה: הכל תלוי בצורת האחסון. באופן כללי אין כל כך מה לחשוש אבל אם אתם חוששים אז יש דרך פשוטה לבדוק את הסכך: 1. יש לפרוס על הרצפה בד לבן או נייר לבן. 2. כאשר הסכך מגולגל דופקים אותו חזק על גבי הבד הפרוס על הרצפה ומסתכלים על הבד.
שאלה: זוגיות: אני כותב עם דמעות על העיינים לגבי עניין שמאוד חורה לליבי. לפני כ4 חודשים הכרתי בחורה דתייה בת גילי (23) יש בניינו כימיה מטורפת הקשר בינינו טוב מאוד כיף לה איתי וכן לי איתה, אך ישנה בעיה לא פשוטה המטרידה אותי מאוד בהסתכלות לרחוק וזה העניין שאמא שלה לא מוכנה לקבל אותי באף צורה שהיא, לא כי היא מכירה אותי אלא כי התברר לה שבתה יוצאת עם בחור שהוא בין גילה שעדיין לא מבוסס כלכלית (רק עכשיו התחלתי ללמוד באוניברסיטה) ובא ממשפחה שלא הכי מבוססת בעולם. הוסיף ואומר כי לא וויתרתי ובאתי אליה הביתה וניסיתי ליישר את ההדורים אמה דיברה ללא הפסקה בצורה ברוטלית ומזלזלת ואף השפילה את בתה מספר פעמים בפניי (אמרה עלייה שהיא משוגעת ולא כדאי לי לצאת איתה) אציין כי את האופי הנ ל הנראה במשפחה הוא ההפך הגמור ממה שאני רואה אצל הבחורה שאני יוצא איתה ואני טועה לעצמי שאולי אני לא מכיר אותה מספיק?!? האם כדאי לי להמשיך קשר כזה לנסות ולהתמודד עם הדברים בצורה שאני לא מכיר או שקשר זה יוביל לאבדון?
תשובה: ב"ה, אשמח לעזור בפלפון 0527710491 דני ארגמן
שאלה: הלכת החזרת גרושה: אני סטודנטית שנה 4 להוראת המקרא,במסגרת לימודיי אני מכינה עבודה העוסקת בפירוש רש"י ורמב"ן להלכת החזרת גרושה הנמצאת בספר דברים כ"ד 1-4. אני מתקשה לבאר את פירושו של הרמב"ן הכתוב רובו בארמית אשמח אם תוכל לסייע לי בנושא. להלן פירוש רמב"ן לפס 4 - אחרי אשר הטמאה - לרבות סוטה הנסתרת, לשון רש"י. ופירושו אשה שזנתה תחת בעלה. אבל הסוטה הנסתרת בלבד לא נודע שהיא טמאה ואינו עובר עליה בלאו הזה. וכך מפורש בפרק ראשון של יבמות (יא ב), מאי ונסתרה נבעלה, ואמאי קרי ליה נסתרה לישנא מעליא נקט, ושאלו נבעלה בהדיא כתיב בה טומאה (במדבר ה יג) ונסתרה והיא נטמאה, למיקם עלה בלאו. ואם כן, יאמר הכתוב לא יוכל בעלה הראשון אשר שלחה לשוב לקחתה ואחרי אשר הטמאה, והנה הם שני לאוין, יזהיר במחזיר גרושתו משנשאת, ויזהיר במחזיר אשתו שנטמאה בזנות. ועל דרך הפשט אחרי אשר הוטמאה - לבעל הראשון, ירמוז כי כאשר ידעה איש אחר תחשב לו טמאה. ואלו מצות מחודשות בגט ובחזירה. וטעם הלאו הזה, כדי שלא יחליפו נשותיהן זה לזה, יכתוב לה גט בערב ובבוקר היא שבה אליו, וזה טעם ולא תחטיא את הארץ - כי זה סבה לחטאים גדולים. ובספרי (תצא קלו) ולא תחטיא את הארץ, להזהיר ב"ד על כך:
תשובה: אחרי אשר הטמאה - לרבות סוטה הנסתרת, לשון רש"י. ופירושו אשה שזנתה תחת בעלה. אבל הסוטה הנסתרת בלבד לא נודע שהיא טמאה ואינו עובר עליה בלאו הזה. יש מושג  נסתרה  בלבד, בדין סוטה: אשת איש שהתבודדה עם גבר אחר, קוראים לזה  נסתרה בלבד. רש"י אומר שאסור לאדם להחזיר אישה סוטה שתהיה אשתו. הרמב"ן מפרש את רש"י שאין הכוונה לאישה שרק נסתרה עם גבר זר, וגורשה, אותה אפשר להחזיר. רמב"ן מסביר שרש"י מתכוון לאישה שזנתה תחת בעלה, זו הסוטה שאסור להחזיר. רמב"ן מוכיח את עמדתו מהגמרא: וכך מפורש בפרק ראשון של יבמות (יא ב), מאי ונסתרה   מהו נסתרה?  נבעלה  כשהתורה קוראת לסוטה  נסתרה  היא מתכוונת לכך שהיא ממש זנתה   נבעלה. שואלת הגמרא מדוע כתוב נסתרה (ולא נבעלה): ואמאי קרי ליה נסתרה התשובה היא: לישנא מעליא נקט, התורה לא רצתה להתבטא בחריפות ודברה בלשון נקיה. שואלת הגמרא - אז מדוע התורה לא נקטה לשון נקיה וקראה לאישה בפרוש  טמאה : ושאלו נבעלה בהדיא כתיב בה טומאה (במדבר ה יג) בפסוק כתוב:  ונסתרה והיא נטמאה, עונה הגמרה שאדם ידע שאסור לו להמשיך לחיות עם אישה שעשתה מעשה כזה   למיקם עלה בלאו. מסכם הרמב"ן את פירוש רש"י (על פי הגמרא) ואם כן, יאמר הכתוב לא יוכל בעלה הראשון אשר שלחה לשוב לקחתה ואחרי אשר הטמאה, והנה הם שני לאוין, האיסור להחזיר אישה הוא בשני מצבים: 1. מי שגרושתו נשאה שוב 2. מי שזנתה ונבעלה כסוטה 1. יזהיר במחזיר גרושתו משנשאת, 2. ויזהיר במחזיר אשתו שנטמאה בזנות. ומסיים הרמב"ן על דרך הפשט: בכל מצב שאישה שכבה עם איש אחר היא לא תחזור לבעלה הראשון. ועל דרך הפשט אחרי אשר הוטמאה - לבעל הראשון, ירמוז כי כאשר ידעה איש אחר תחשב לו טמאה. ואלו מצות מחודשות בגט ובחזירה   אלו מצוות שנזכרות רק בספר דברים. וטעם הלאו הזה, כדי שלא יחליפו נשותיהן זה לזה, יכתוב לה גט בערב ובבוקר היא שבה אליו, וזה טעם ולא תחטיא את הארץ - כי זה סבה לחטאים גדולים. ובספרי (תצא קלו) ולא תחטיא את הארץ, להזהיר ב"ד על כך: הרמב"ן מסיים בנימוק המצווה - שאשת איש לא תקבל הסכמה של בעלה לשכב עם גברים אחרים בכך שתקבל גט, תשכב עם אחר ותחזור שוב לבעלה הראשון. המעשים הללו שאשת איש שוכבת עם אחר, גם אם זה בדרך שלכאורה לא תהיה נגד ההלכה הם חטאים גדולים שנקראים להחטיא את הארץ. המסקנה מדברי הרמב"ן שגרושה לא חוזרת לבעלה הראשון בכל מקרה שלאחר הגירושין היא שכבה עם גבר ים אחרים.